CELEX: 32006R1279
Language: el
Date: 2006-08-25 00:00:00
Title: Κανονισμός (ΕΚ) αριθ. 1279/2006 της Επιτροπής, της 25ης Αυγούστου 2006 , για τον καθορισμό, για την περίοδο εμπορίας 2005/06, της ειδικής γεωργικής ισοτιμίας των ελάχιστων τιμών των ζαχαρότευτλων, καθώς και των εισφορών στην παραγωγή και της συμπληρωματικής εισφοράς στον τομέα της ζάχαρης, για τα νομίσματα των κρατών μελών που δεν υιοθέτησαν το ενιαίο νόμισμα

26.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 233/10
            
         
      ΚΑΝΟΝΙΣΜΌΣ (ΕΚ) αριθ. 1279/2006 ΤΗΣ ΕΠΙΤΡΟΠΉΣ
   
   της 25ης Αυγούστου 2006
   για τον καθορισμό, για την περίοδο εμπορίας 2005/06, της ειδικής γεωργικής ισοτιμίας των ελάχιστων τιμών των ζαχαρότευτλων, καθώς και των εισφορών στην παραγωγή και της συμπληρωματικής εισφοράς στον τομέα της ζάχαρης, για τα νομίσματα των κρατών μελών που δεν υιοθέτησαν το ενιαίο νόμισμα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, περί κοινής οργανώσεως της αγοράς στον τομέα της ζάχαρης (1),
   τον κανονισμό (ΕΟΚ) αριθ. 1713/93 της Επιτροπής, της 30ής Ιουνίου 1993, για τον καθορισμό των ειδικών λεπτομερειών για την εφαρμογή της γεωργικής ισοτιμίας στον τομέα της ζάχαρης (2), και ιδίως το άρθρο 1 παράγραφος 3,
   Εκτιμώντας τα ακόλουθα:
   
               (1)
            
            
               Από την περίοδο εμπορίας 2006/07 ο κανονισμός (ΕΚ) αριθ. 318/2006 έχει αντικαταστήσει τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, περί κοινής οργανώσεως της αγοράς στον τομέα της ζάχαρης (3). Ο κανονισμός (ΕΚ) αριθ. 1260/2001 εξακολουθεί να εφαρμόζεται για την περίοδο εμπορίας 2005/06.
            
         
               (2)
            
            
               Από το άρθρο 1 παράγραφος 1 του κανονισμού (ΕΟΚ) αριθ. 1713/93 προκύπτει ότι οι ελάχιστες τιμές των ζαχαρότευτλων που αναφέρονται στο άρθρο 4 του κανονισμού (ΕΚ) αριθ. 1260/2001 καθώς και οι εισφορές στην παραγωγή και η συμπληρωματική εισφορά, που αναφέρονται αντιστοίχως στα άρθρα 15 και 16 του εν λόγω κανονισμού, μετατρέπονται σε εθνικά νομίσματα χρησιμοποιώντας την ειδική γεωργική ισοτιμία, η οποία υπολογίζεται αναλογικώς με την πάροδο του χρόνου ως ο μέσος όρος των γεωργικών ισοτιμιών που εφαρμόζονται κατά τη διάρκεια της υπό εξέταση περιόδου εμπορίας.
            
         
               (3)
            
            
               Σύμφωνα με τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (4), από την 1η Ιανουαρίου 1999 θα πρέπει να περιοριστεί ο καθορισμός των γεωργικών ισοτιμιών στις ειδικές γεωργικές ισοτιμίες μεταξύ του ευρώ και των εθνικών νομισμάτων των κρατών μελών που δεν υιοθέτησαν το ενιαίο νόμισμα.
            
         
               (4)
            
            
               Θα πρέπει συνεπώς να καθορισθεί, για την περίοδο εμπορίας 2005/06, η ειδική γεωργική ισοτιμία των ελάχιστων τιμών των ζαχαρότευτλων, καθώς και των εισφορών στην παραγωγή και της συμπληρωματικής εισφοράς στα διάφορα εθνικά νομίσματα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ειδική γεωργική ισοτιμία που θα χρησιμοποιηθεί για τη μετατροπή των ελάχιστων τιμών των ζαχαρότευτλων που αναφέρονται στο άρθρο 4 του κανονισμού (ΕΚ) αριθ. 1260/2001, καθώς και των εισφορών στην παραγωγή και, ενδεχομένως, της συμπληρωματικής εισφοράς που αναφέρονται αντιστοίχως στα άρθρα 15 και 16 του εν λόγω κανονισμού, σε καθένα από τα εθνικά νομίσματα των κρατών μελών που δεν υιοθέτησαν το ενιαίο νόμισμα καθορίζεται, για την περίοδο εμπορίας 2005/06, στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Αυγούστου 2006.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 58 της 28.2.2006, σ. 1.
   
      (2)  ΕΕ L 159 της 1.7.1993, σ. 94. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1509/2001 (ΕΕ L 200 της 25.7.2001, σ. 19).
   
      (3)  ΕΕ L 178 της 30.6.2001, σ. 1. Κανονισμός που καταργήθηκε με τον κανονισμό (ΕΚ) αριθ. 318/2006.
   
      (4)  ΕΕ L 349 της 24.12.1998, σ. 1.
   
      ΠΑΡΑΡΤΗΜΑ
      
                  Ειδική συναλλαγματική ισοτιμία
               
            
                  1 ευρώ =
               
               
                  29,0021
               
               
                  τσεχικές κορόνες
               
            
                  7,45928
               
               
                  δανικές κορόνες
               
            
                  15,6466
               
               
                  εσθονικές κορόνες
               
            
                  0,574130
               
               
                  κυπριακές λίρες
               
            
                  0,696167
               
               
                  λεττονικά λατ
               
            
                  3,45280
               
               
                  λιθουανικά λίτας
               
            
                  254,466
               
               
                  ουγγρικά φιορίνια
               
            
                  0,429300
               
               
                  μαλτέζικες λίρες
               
            
                  3,92889
               
               
                  πολωνικά ζλότι
               
            
                  239,533
               
               
                  σλοβενικά τόλαρ
               
            
                  39,0739
               
               
                  σλοβακικές κορόνες
               
            
                  9,37331
               
               
                  σουηδικές κορόνες
               
            
                  0,684339
               
               
                  λίρες στερλίνες